**Արչեր Հանթինգթոն** (անգլ.՝ Archer Milton Huntington, մարտի 10, 1870(1870-03-10), Նյու Յորք, Նյու Յորք, ԱՄՆ - դեկտեմբերի 11, 1955(1955-12-11), Բեթել և Ռեդինգ), ամերիկացի ձեռնարկատեր, արվեստի հովանավոր և բարեգործ։

Կենսագրություն
--------------

Արչեր Հանթինգթոնը ծնվել է 1870 թվականի մարտի 10-ին Նյու Յորքում՝ Արաբել Հանթինգթոնի և Քոլիս Հանթինգթոնի ընտանիքում։

Դեռահաս տարիքում Արչերը հիացած էր իսպանական մշակույթով՝ ծնողների հետ Իսպանիայում և Մեքսիկայում ճանապարհորդելիս։ Նա սովորել է իսպաներեն և արաբերեն՝ այս մշակույթն ավելի լավ ճանաչելու համար։ 1904 թվականին հիմնել է Իսպանական հասարակությունը Ամերիկայում (անգլ.՝ Hispanic Society of America):

Լինելով հարուստ մարդ՝ նա կատարել է մեծ բարեգործական աշխատանքներ։ Եղել է Ամերիկյան արվեստի և գրականության ակադեմիայի և Ամերիկյան դրամագիտության հասարակության (անգլ.՝ American Numismatic Society) գլխավոր բարերարը։ 1932 թվականին նա հիմնադրել է *Brookgreen Gardens* քանդակագործական այգին Հարավային Կարոլինայի պահպանության տարածքում։ 1930 թվականին Վիրջինիա նահանգի Նյուպորտ Նյուս քաղաքում հիմնել է Ծովային թանգարան, որն աշխարհի ամենամեծ ծովային թանգարաններից մեկն է։ Մասնակցել է 1937 թվականին ԱՄՆ-ի բանաստեղծների համար *Poets Laureate der Library of Congress* մրցանակի ստեղծմանը։

Տասնամյակներ շարունակ Արչեր Հանթինգթոնը հավաքել է հնագույն մետաղադրամների հավաքածու, որոնց քանակը կազմում է գրեթե 38 հազար ցուցանմուշ և ունի եզակի նմուշներ։ 2012 թվականի փետրվարի 14-ին Sotheby's աճուրդի տունը ներկայացրել է 25-35 մլն դոլարի մասնագետների կողմից գնահատված հավաքածուն։

Բարեգործություն
---------------

1936 թվականին Հանթինգթոնը հիմնել է հիմնադրամ, որը ամենամյա կրթաթոշակ է սահմանել Կոնգրեսի գրադարանում պոեզիայի գծով խորհրդատուի համար, որն այժմ պաշտոնապես համարվում է Կոնգրեսի գրադարանի պոեզիայի բանաստեղծ դափնեկիր։ 2006 թվականին կրթաթոշակը կազմել է տարեկան 40 000 դոլար, ներառյալ 35 000 դոլար աշխատավարձը և 5000 դոլար ճանապարհածախսը։

Անձնական կյանք
--------------

Արչեր Հանթինգթոնն ամուսնացել է երկու անգամ․

* 1895 թվականի օգոստոսի 6-ին ամուսնացել է Հելեն Գեյթսի (անգլ.՝ Helen Manchester Gates)՝ *Isaac Gates*-ի և գրող *Ellen Gates*-ի դստեր հետ։ Հելենը նույնպես գրող էր։ Նրանք երեխաներ չունեին և ամուսնալուծվել են 1918 թվականին։
* 1923 թվականի մարտի 10-ին Արչերն ամուսնացել է քանդակագործ Աննա Հյաթի հետ։ Նրանք նույնպես երեխաներ չունեին։

Մահ
---

Արչեր Հանթինգթոնը մահացել է 1955 թվականի դեկտեմբերի 11-ին, Նյու Յորքի Բրոնքս քաղաքում։ Թաղված է *Woodlawn Cemetery* գերեզմանատանը։

Ծանոթագրություններ
------------------

1. 1 2  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2 3 4 5 6  Diccionario biográfico español (իսպ.) — Real Academia de la Historia, 2011.
3. 1 2  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
4. ↑
5. ↑  Коллекция монет Арчера Хантингтона
6. ↑  Archer Milton WORSHAM-HUNTINGTON: Helen Manchester GATES & Anna Vaughn HYATT(անգլ.)
7. ↑  Archer Milton Huntington(անգլ.)

Արտաքին հղումներ
----------------

* Archer M. Huntington (1870-1955) (անգլ.)
* Archer Milton Huntington Papers (անգլ.)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | WikiTree |
|  |
| Բառարաններ և հանրագիտարաններ | Բրիտանիկա |
|  |
| 

|  Չափորոշչային վերահսկողություն |
| --- |
|  |
| BIBSYS: 6044151 · BNC: a11135359 · BNE: XX974550, XX5071736 · BNF: 112242744 · CiNii: DA1642269X · GND: 117546631 · ISNI: 0000000120268969 · LCCN: nr97036076 · NLA: 35599823 · NLG: 247781 · NTA: 120352990 · NUKAT: n2011207666 · PTBNP: 237984 · SUDOC: 092127215 · VIAF: 61538479 · ULAN: 500435858 · WorldCat VIAF: 61538479 |

 |

 |